السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله وبعد
ما زال الحديس عن سعيد بن عامر رضي الله عنه واسأل الله سبحانه وتعالى ان يرزقنا محبة هؤلاء سعيد بن عامر قلنا ان كان في نقطة تحول في حياته اه سعيد رضي الله عنه
في حد بيسأل يقول ان الزوج ممكن يسمع؟ طبعا لازم يسمع يشرفنا ان هو يسمع يعني ربنا يجمعكم على الخير فبنقول ان سعيد رجل نقطة تحول في حياته كانت هي دي بداية الهداية
كانت النقطة ديت ان هو شاف حبيب ابن علي يعني في موقف لا يحسد عليه هذا الموقف كان انتقام من النبي صلى الله عليه وسلم انتقام من المنهج في صورة
آآ شخص اه خبي رضي الله عنه لما اخدوا خبيب وارادوا ان يساوموه ويقولوا له انت تحب ان يكون محمد مكانك وانت تكون امن في بيتك وانت ناجي فقال لهم الكلمة المشهورة جدا والله
ما احب ان اكون امنا وادعا في اهلي وولدي وان محمدا صلى الله عليه وسلم يؤخذ بشوكة وكان ده ايمان في السمع المهم الكلام ده سبحان الله فرق جدا جدا مع مين
مع سعيد بن عامر وسعيد بسبب الكلام ده قرر ان هو لابد ان يكون ياخد قرار مع الاستقامة وبالفعل شرح الله صدر سعيد واعلن في الملأ انه قد اسلم واعلم برائته من اثام قريش واوزارها. وخلع الاصنام
انت ممكن يجي عليك وقت فعلا تاخد القرار ده امتى الانسان بياخد القرار ده يا جماعة امتى الانسان بيبدأ ياخد قرار حاسم زي الايه زي ما سعيد اخدهم. ايه اكتر حاجة ممكن تساعدك انك تاخد القرار دوت
من الحاجات المهمة جدا انها تساعد حضرتك انك تاخد القرار ده انك تجاوب على سؤال هو الطريق اللي انا ماشي فيه ده اخرته ايه يعني انا كان حد بيسألني على رياضة ما
بيقول لي هل الرياضة دي فيها مشكلة ولا لا وان انا اكمل فيها وآآ اللبس بتاعها وهي اخت يعني بتسألني على الرياضة طبعا هي الرياضة لا يخفى عليكم ان الاسلام اه حبذ ورغب في ان الانسان يهتم بجسده وان لجسدك عليك حق
وان المؤمن القوي خير واحب الى الله من المؤمن الضعيف وفي كل خير المعنى ده مش محتاجين نأكد عليه لان هو راسخ في ازهابنا لكن ان يا جماعة كل واحد
لازم يسأل نفسه سؤال ان اه المهم والاهم هل الرياضة دي تتناسب مع فطرتي ام لا يعني خلينا نقول ان المصارعة رياضة لا اه ليست محرمة شرعا لو قولوا لنا ان المصارعة ليست محرمة شرعا
هل المصارعة ديت انا لي كانسان ولد آآ انا تتناسب مع فطرتي يعني انت تتناسب كده مع فطرة الانسان والشفقة والرحمة ولا فقه ولا فكرة الغابة فكرة الغابة بقى وان القوي يكسب الضعيف والقصص دي كلها دي فكرة غبية بامتياز
هي لا تتناسب مع الفترة في الاماكن السوية فقبل ما انا اسأل عن دايما الحكم الشرعي او خليني اكون اكثر دقة عندما اسأل عن الحكم الشرعي لابد ان استصحب مفاهيم الفطرة
مفاهيم الفطرة مفاهيم بالانسجام مع لان في صراعات كتير خاصة ايه؟ في الزمن اللي احنا فيه هي صراعات فطرة قبل ان تكون صراع شرعي يعني على سبيل المسال ان في ولد لابس لي شورت
آآ تحت الركبة تحت الركبة ديت يعني بالنسبة له هو تحت الركبة. يعني احنا احنا بالنسبة لنا الشيء اللي متغطي فوق الركبة عشان بس المفاهيم دي تبقى مظبوطة لان تحت وفوق ديت ممكن يشيل طب ما هو ماشي كويس اهو
اه يبقى في شاب ماشي كده في الشارع آآ بعيد عن الناحية الشرعية. انت حاسس كده انك في الاطار الفطري يعني هي دي الرجولة مسلا انت حضرتك كده ان دي رجولة انك تبقى ماشي كده وبالطريقة ديت
ففي حاجات كتير الواحد محتاج ان يراجع نفسه يقول لك ايه اللي فيها؟ ايه اللي فيها؟ عمال انزل مسلا بحاجة كت كده وشورت زي اللي كده اريح الشيخ يعقوب مرة في يوم من الايام
داخل على اخ كده بيلعب بلاي ستيشن بعد صلاة العشاء فالشيخ راح يصلي فبيقول له ايه؟ يا ابني يلا يا حبيبي انت لسه قاعد بتلعب يلا فقال له يا شيخ حاضر يا شيخ هي الدنيا طارت يعني لسه عاوز يقول له الاقامة لسه يعني فبيقول له الدنيا طارت فالشيخ ابتسم قال له ايه؟ الاخرة اللي طارت. الدنيا موجودة
فاحيانا انت تيجي تقول لي ايه اللي فيها اللي فيها فيه معاني ضخمة جدا جدا متاخدة منك بس انت مش واخد بالك يعني فكرة انك ما تكونش صاحب حياء انا مش هحبها لك
ما حبش لك كده تبقى انت انسان ما شاء الله طول في عرض كده والمروءة عندك ضايعة ان الحياء عندك مش كويس. انك تقعد مع ناس اكبر منك سنا وعقلا وحكمة وكل حاجة وانت حاطط رجل على رجل قاعد عمال تهز رجلك. يعني
يعني لا يليق. ما تجيش تقول لي هو ايه اللي فيها حرام او ان ده دي طبيعتي او ده كزا فيه حاجة اسمها العرف آآ الايمان والحياء قرينان طب ما كان الايمان وخلاص لأ الحياء للايمان جميل. بس الحياء ويمكن انا قلت الكلام ده قبل كده. عورة الرجل من السرة للركبة؟ طيب
الخلاف المشهور بس خلينا نمسك في الاطار ده. ينفع واحد كده مسلا ان انت تبعتي ابنك او زوج حضرتك او اخوكي او والدك او اي حاجة ينزل مسلا يروح الهايبر ولا يروح يجيب اي حاجة
نازل كده مغطي بس من السرة للركبة وكل حاجة عادية ينفع طيب ليه لا ليه لا ليه؟ يعني انت دلوقتي ماشية في الشارع لقيت واحد عادي جدا لابس كده شورت اسلامي ومغطي من سرته ركبته. الراجل ده يا جماعة دلوقتي مغطي العورة
مغطي العورة وعداه العيب لا العيب ما عداهوش. طيب ليه بقى؟ لان الدنيا ما بتتحسبش ايه اللي الصح والغلط وفقط ماشي؟ الصح والغلط؟ لا فيه ابعد تانية لازم نراعيها لازم ننتبه لها. كما قال النبي صلى الله عليه وسلم كيف وقد قيل؟ ويقول لهم حتى لا يتحدث الناس ان محمد يقتل اصحابه
مش كل حاجة تقول ايه؟ احنا ما لناش دعوة بالناس. لا في حاجات مهمة جدا جدا ناخد بالنا منها انا النهاردة بنت اه جميل بتمارس رياضة رائع. بتعملي ايه بقى في الرياضة؟ انا بلعب كرة قدم
والله انت لو بتقولي لي انا بلعب كرة قدم انا وعمتي فوق السطح وقافلين على انفسنا هقول لك لا احب لك هذه الرياضة خلاص لو انت وعمتك وفوق السطح اقول لك انا مش حابب لك الرياضة دي ليه؟ لان الرياضة دي لوحدها كده فيها فيها سرقة انسى
وطبعا اللي حضر معي محاضرة استرداد الهوية الانسوية فاهم كويس انا بقول ايه؟ استرداد يعني اتسرقت. في حاجة اتسرقت منك فلما بيكون في حاجة اتسرقت منك طبعا انا بتكلم على العام مش يجي واحد يقول لي طب واللي لابس شورت عند البحر ما ما هو ده زيه يعني ده الزي بتاعه
يعني وبرضو يكون في اداب معينة يعني. خلونا بس يعني نتكلم في الفكرة ولا نشوش عليها بالاستثناءات. خلونا نمسك فكرة كصورة مركزية فانا النهاردة ييجي واحد يقول لي طب ايه الرياضة المناسبة للبنت؟ انا قبل ما اقول الرياضة المناسبة انت لازم تتشرب الفكرة كويس. لازم تتشرب الفكرة كويس. انا يا جماعة مش فاتح نادي وبروج
لرياضة معينة في ازهانكم خلوني بس اتفقوا معي وافهموا الفكرة كويس قوي الفكرة فين؟ ان انا النهاردة اما اجي اجي اقول ان انا هلعب كرة قدم. هذه اللعبة كده بعيد يعني بعيد عن الايه
بعيد عن فكرة الحل والحرمة دلوقتي. هل اللعبة دي تتناسب مع فطرتي كأنثى ام لا رفع الاثقال تتناسق مع فطرتي كانسى ام لا ماشي؟ الحاجات دي لازم انت تبقى متفق معها فيها. طيب ده السؤال الاولاني. السؤال التاني
السؤال التاني معي يا جماعة خلوني بقى اهدوا بس علي. اهدوا علي الله يكرمكم. يا جماعة اللي بيلعب لعبة اللي بيلعب لعبة. انا مش جاي دلوقتي اقول لكم ايه اللعبة الحلال واللعبة الحرام. بيلعب لعبة ما يقلقش. انا مش هاقفل
للباب خلاص؟ انا مش عارف اعيش بقى وهو كل واحد بس ياخد باله من الاسئلة دي انا مش معي اجابات لها. خليني ان انا اقول لك انا بخربش بخربش في عقلك
خلاص؟ انا لا بقول لك ان ان الاسقال اه حلوة ولا وحشة دلوقتي؟ خليني انا بسأل اسئلة واجاباتها عندك انت ازن يعني انا انا كده عداني العيب ان خدتك انت اللي تحكم على نفسك
يبقى اول حاجة انك تسأل نفسك سؤال هل اللعبة دي تتناسب مع فطرتي ام لا؟ يبقى دي النقطة الاولى. اتنين الطريق بتاع اللعبة دي. اخرة اخر الطريق ده هيكون ايه
يعني خلاص انا لقيت ان اللعبة دي تتناسب مع فطرتي ومختلف معاك خلاص خلاص هو كرة القدم خاصة لما تبقى باك شمال هتتناسب جدا مع فطرتك او تبقى مسلا صانع العاب
تتناسب مع فطرتك. هنعدي اللقطة دي؟ اه اخرة الطريق ده ايه ولو هنمشي لاخر الطريق ده خلينا كده بعد عشر سنين هتكون ايه بمسل منتخب آآ كوالالمبور البراني في صانع الالعاب في
مش عارف كاس عالم ايه طيب انت بقى كامرأة هتمسليهم بقوانينهم وسقافة والسقافة بتاعتهم ولا بسقافتك؟ يعني مسلا تقولي لهم لو سمحتم اي نعم انا صنيعة العاب اه وانا اخت اه
وانا اللعبة دي تتناسب مع فطراتي اه لكن فكرة اللي انا اجسد جسمي وان الرجالة تشوفني لا لو سمحتم انا النهائي بتاعي والكرة بتاعتي اللي انا همارسها هتكون في مغطاة
وان المدربين بنات وان كاس العالم كله اللي هيتفرج علينا بنات وانا هلعب بالاسدال لو سمحتم عشان ما يبقاش فيه اي اخطاء اه ده في الفردوس الاعلى ده ممكن تعمل كده
ازا انت لازم تبقى مدرك بقى ممكن تبقى اللعبة متناسبة جدا مع فطرتك وان اللعبة ما فيهاش مشاكل شرعية دلوقتي بس بكرة في قوانين من غصب عنك هتتحاسب عليها يا جماعة شفتم قبل كده في واحد بيلعب كرة قدم وهو لابس بنطلون غير الحارس
كان زمان كمان شفته قبل كده في حد لابس بنطلون غير الحارس ليه؟ هو قانون كده هو القانون كده واصلة الفكرة؟ ده القانون بتاعها طيب شفتم بنت قبل كده بتلعب يد او بتلعب سلة او بتلعب طايرة
او بتلعب اي حاجة من اللي بيلعبوها حمل اثقال وكده لابسة اسدال الصلاة انا شفت انا كمحمد انا شفت انتم شفتم بقى انتم ما شفتوش صح؟ انا شفت قبل كده. ماشي؟ شفت اطفال صغيرين بيلعبوا ايه؟ طايرة على السطح. ايه؟ وهم لابسين الاسدال. لكن
في قوانين في قوانين هؤلاء مش موجودة فاحنا اكيد اما يكون عندنا وانا بحكم على شيء اكون عشان نفهم بس يعني ايه فكرة سعيد ابن عامر وانا بقول لكم امتى الواحد ياخد القرار؟ الاسئلة دي بتريح جامد ان شاء الله. طبعا انا بتكلم مع حد صادق عاوز يقف مع نفسه يعني. اما اللي هيدنه يبحس عن سلة
سلالم طوارئ هيلاقي يعني والتبرير لن يريك التقصير فبنقول ان الطريق ده تسأل نفسك يعني مسلا كتير جدا من الشباب يجي يقول لي لعب الكورة وايه اللي فيه. وان انا اكون لعيب كورة مشهور جدا والكلام ده. فانا اقول له طيب هي تتناسب مع
حضرتك لا شك لكن الطريق ده بعد خمستاشر سنة هتكون ايه فيقول لي هكون عادل ممكن ابقى زي محمد صلاح والكلام ده. طيب خليني انا اتنزل معك بقى اقول لك كم واحد
كان في سيدنا محمد صلاح وكانوا عايزين يلعبوا كورة وكان نفسه هيبقى مشاهير مليون. مين اللي عدى؟ اتنين تلاتة. مين قال لك بقى؟ ان انت هتبقوا من الاتنين تلاتة دول
طيب واخرة الموضوع ده ايه انتم تعرفوا حد بيلعب كورة بعد سن الاربعين بعد التأمين خمسة وتلاتين ما فيش نادي الجد ان بعد خمسة وتلاتين لاربعين. طيب انت هتروح فين؟ يعني من الناحية الدنيوية انت هتروح فين
انا مش عاوز اقول اسماء لعيبة انا عارفها. هزه اللعيبة دلوقتي على درجة كبيرة جدا من التسول وحالتهم كرب ومشاهير جدا. يعني انا ايام انا ما انا كنت بتفرج على كورة كانوا هم دول النجوم ايامي
بس ليه؟ لان هي لعبة يعني هو ما ينفعش تبقى دي مستقبلك يعني حتى من الناحية الدنيوية ما ينفعش يود ابوه مستقبل ده يجيلك رباط صليبي اقعد خلاص تاخد لك كده سنة تتعالج على طول حد يمسك مكانك ترجع بقى في حتة تانية خالص. ده انا لو سلمت بقى ايه ان ما فيهاش اي مخالفة ولا اي مضيعة للوقت
انتم ما فيش اي حاجة ان هي مجرد مهنة بس فنرجع للايه للفكرة ان هل تتناسب مع هويته؟ الطريق ده اخره ايه انا بلعب طايرة تعرفوا بنت بتلعب طايرة باسدال الصلاة
في خلاف بين الايه؟ بين المؤسسين للفكرة. لكن هنقول اه في بنت بتلعب بايه بالكلام ده. طيب بعد عشر سنين هتكوني ايه امسل منتخب مصر فين الموضوع ده جميل جدا هتمسلي منتخب مصر وهنقول اللي مش هيتفرج عليكي الا ايه نساء هيعملوا تطبيق كده ان اي ذكر خلاص التطبيق بيعرفه على طول بيقول له اتق الله مش هنخليك تشوف
لان اللي جاية ديت اخت فهنقول جدلا بقى ان كل ده ان ما حدش هيشوفه ايه؟ زي حضرتك هنرجع بقى لموضوع الفلوس وموضوع الماديات وموضوع موضوع موضوع. فالموضوع يا جماعة بيبقى خطير جدا
طب دي انسى بقى كل الكلام ده وان ما فيهاش معاصي خلاص ما فيهاش معاصي وان فلوسها حلال حلال حلال ماشي؟ وان هيعملوا تطبيق مش هيشوفك الا الرجال الا النساء
جميل جميل قوي لو دخلت قبرك لو دخلت قبرك ولقيت انك اضعت حوالي خمسة وعشرين خمستاشر تلاتين سنة في الحتة ديت بحيس انك هتفتخر قدام محمد بها تقول له يا رسول الله
آآ بنتي بنتي ايمان دي كانت احلى باك يمين في منتخب كرة السلة. قصدي كرة القدم في فريق كزا واخدين بالكم الجملة السؤال الاخير ده بقى هو اكتر سؤال بيخليك تقف
وترجع لسعيد بن عامر هو اول ما بتستحضر يا جماعة ان في اخرة وادخل قبر والملفات هتتفتح فتعالى انت قضيت ايه؟ انا عشت يا رب من بعد البلوغ لغاية ما مت
تمانية وتلاتين سنة تلتهم في البحس عن قوت اولاده او نصهم والربع كنت نايم والباقي كنت مهموم بكزا وكزا وكزا وكزا وكزا وكزا وكزا طيب انا خليني بقى مع الشاب اللي كان قاعد امال مقضيها ده مش هنقول هيتحاسب عمل مباح
يا سيدي عمل مباح وعادي ما فيهوش اي مشكلة زي ما بياكل وبيشرب وبيعمل اي حاجة اما ييجي يقارن نفسه بقى ييجي بقى عبدالرحمن وعبدالرحيم. دول توأم عبدالرحيم بقى كان لاعب مشهور جدا جدا جدا
وعبدالرحمن ده راجل ركز في حاجة. ييجي بقى يوم القيامة مين فيه بيعمل ايه ومين اللي كسب ومين اللي خسر ومين ومين ومين ماشي فالسؤال ده ضاغط جدا جدا عليك ان هيريحك
هيريحك اوي انك اما تكون ايه مستحضره سعيد رضي الله عنه انتبه للنقطة ديت طبعا انتم كلكم دلوقتي خارجين من اللقاء ومن النقاش اللي انا بتكلم فيها ده ان اللعب حرام صح؟ ان ممارسة الرياضة حرام
براحتكم انا راجل عادي جدا انا بلعب انا بمارس الرياضة الحمد لله انا بمارس الرياضة لا في حتة ان ان هي انا ما قلتش كده خالص. لكن هي بالزبط زي الملح
زي الملح. الملح ده بيتحط الفين وبيتحط اد ايه لكن انا حياتي كلها تبقى في الحتة دي وتاني حاجة ان هو ملح حلال ولا انا واخده من الايه من سوبر ماركت كده بدون ما الراجل ياخد باله مش حسيبته
سعيد رضي الله عنه هاجر الى المدينة ولزم النبي صلى الله عليه وسلم وشهد معه خيبر وما بعدها من الغزوات ولما انتقل النبي صلى الله عليه وسلم الى جوار ربه
وهو راض عنه ظل من بعده سيفا من بعد النبي صلى الله عليه وسلم. دايما سيفه مسلول في ايدي خليفة ابو بكر وعمر وعاش فريدا فذا للمؤمن يعني عاش مسل
اي حد يشوفه يقول لك هو ده الانسان الجميل اللي ممكن الانسان يعني يقلده. كم خليفة رسول الله صلى الله عليه وسلم ابو بكر وعمر عارفين دي سعيد الصدق بتاعه والتقوى بتاعته
وكان دايما بيحبوا يسمعوا نصح في يوم من الايام دخل على عمر في اول الخلافة بتاعت عمر قال له يا عمر اوصيك ان تخشى الله في الناس ولا تخشى الناس في الله
والا يخالف قولك فعلك. فان خير القول ما صدقه الفعل. يا سلام على الكلام الجميل يا جماعة ده بيكلم مين ده كان بيكلم مين بيكلم واحد صاحبه ولا بيكلم امير المؤمنين؟ امير المؤمنين ده مش اللي مش اللي ماسك الحي بتاعك ولا ماسك المحافظة ولا ماسك الوزارة ولا ماسك الدولة ماسك كل بلاد المسلمين
وازاي يقول لك قد ايه جمال الاسلام وحلاوة الاسلام ومحاسن الاسلام. ان الاسلام يسمح لك انك تكون عايش في امن وامان حتى خليفة المسلمين انك ممكن تنصحه نصيحة في غاية الادب والرقي. وانك تقول له اوصيك ان تخشى الله في الناس
ولا تخشى الناس في الله. يقول لك ما تشغلش بالك بالناس ركز على ايه؟ رب الناس والا يخالف قولك فعلك فان خير القول ما صدقه الفعل يا عمر اقم وجهك لمن ولاك الله امره
من بعيد المسلمين وقريبهم يعني خليك دايما قريب من المسلمين سواء كان بعيد ولا قريب واحب لهم ما تحب لنفسك واهل بيتك واكره لهم ما تكره لنفسك واهل بيتك وخض الغمرات الى الحق ولا تخف في الله لومة لائم
انتم لو مكان عمر تقولوا له ايه ها لو انتم مكان عمر بن الخطاب تقولوا ايه جزاك الله خيرا. جميل. وايه كمان؟ تمام قصدك ايه؟ جميل. انت ازاي تقول لي كده
نقول له اتق الله اقبل رأسه طب اللي قال ان انا هقول له جزاك الله خيرا واقبل رأسه واشكره تسأل نفسها بقى هي بتقبل النصيحة الخشنة اما بتقبلهاش يعني احنا لو جبنا دلوقتي زوجها واولادها والناس اللي حواليها
وقلنا لهم دلوقتي مامتكم او باباكم او اختكم او عمتكم ايا كان. بتقبل بسهولة انك ممكن تعاتبها وانها تقبل النصح ولا ياما حصل وياما حصل مش عارف ايه. كل واحد بقى عارف. قال عمر له
عمر بقى ما قالوش آآ آآ انت على فكرة يعني بص يكفي اللي النبي عارفني ويكفي ان ابو بكر مات وهو راضي عني لكن سبحان الله ماذا قال قال ومن يستطيع ذلك يا سعيد
بيقول له ايه؟ هو مين يقدر على اللي انت بتقوله ده يا سعيد قال يستطيعه رجل مثلك ممن ولاهم الله امر امة محمد وليس بينه وبين الله احد سبحان الله يا جماعة
كلام نفيس عاوز اعلق عليه بس عشان الوقت هعديه بس هو كلام كبير اوي اوي عند ذلك دعا عمر سعيد قال له بما انك بقى بتقول لي الكلام الجميل ده طب تعال بقى انا عاوزك
فدعاه الى مؤازرته وقال يا سعيد مؤازرة ان هو يساعده يعني. الوزير يعني من الوتر ان هو يشيل الثقل عنه يعني قال يا سعيد انا مولوك على اهل حمص بس خلي بالك هو مش بيوليك شوف شوف ده عندهم ان الدنيا ماشية ازاي
مش عشان بيعدي له وبيسني عليه وقاعد اومال يمدح فيه فيقول له لا انت انسان كويس انا هديك حاجة لا لا عمر احنا احيانا في المؤسسة كده برضو تلاقي مدير مدرسة
يدي الترقية لمين عندها اما تلاقي بقى ان ايه اللي قعد يهزر واللي قاعد كل شوية وسع الدكتور جه وسع المدير جه ومش عارف ايه والله ده انت دخلتك علينا مش عارف بايه
الكلام الجميل ده لا لكن هو ولاه لمن نصحه وشبه عاتبه يقول لك ده انسان انا حابب ان يكون جنبي حد كده لان النبي صلى الله عليه وسلم يقول من ولاه الله من امر المسلمين شيئا
فاراد به خيرا جعل له وزير صدق فان نسي زكره وان زكره زكر اعانه من نسي زكره وان زكره اعانه هو ده يا جماعة ده المهم انك تكون دايما لاخيك كده دايما تزكره تقول له خلي بالك بذكر حضرتك بكزا ولما تزكره تعينه
في بعض الناس عامل زي الزبابة قاعد تخصصه ايه؟ على فكرة في غلطة هنا. على فكرة مش عارف في كزا. على فكرة هو استاز بينقد بس. بينقد بالضاد كمان نقد نقد نقد نقد لكن ما تلاقيهوش خالص في الاصلاح
طب يا سيدي فعلا احنا اخطأنا والمؤسسة مليانة مشاكل طيب ايه اقتراحات حضرتك للحلول لا انا والله تخصصي هدم مرة بقول لواحد طيب المؤسسة دي كلها مليانة مشاكل وان الناس دي كلها عندهم ازمات
انت تنصح به قال لي انصح انهد المعبد على اللي فيه وبعدين نبدأ على نضافة وانا بقول لكم ده هيجيب البلدوزر ويهد. وبعد ما يتهد هيروح ماشي بس قلقانة ان لصدري ان يرتاح. في ناس عايشة كده
في ناس مستمتعة بكده هو ودايما سبحان الله ما بيصطادوش وما بيتكلموش الا مع الناس اللي شغالة. يعني مرة في واحد كان دايما ينزل مقاطع يعلق على ناس مش عجباه
وينقده. فانا قلت له مرة نصحته قلت له بقول لك ايه؟ طب ايه رأيك ما تخلي ان الدنيا يبقى فيها توازن نزل مقاطع عن الحاجة اللي مش عاجباك ومقاطع اقتراحات للبناء
قال لي لأ فبقول له ليه قال لي انا دلوقتي مش مركز في البناء. انا مركز ان انا اهدم هؤلاء فالعقلية ديت بعيدة عن المشكلة الشرعية كمان عندها كلكعات نفسية
يعني ده فيه كلكعة نفس يعني فيه فيه مشكلة يعني الترس جوة محطوط عكسي في مشكلة غلط جوة فعمر قال لسعيد ايه؟ يا سعيد انا مولوك على اهل حمص فقال يا عمر
جزاك الله خيرا والصراحة يعني انا برضو كنت قصدت بالنصح ده انك تاخد بالك مني يعني عشان تعرف بس اللي قدامك اللهم لك الحمد يعني في ناس بتفكر يعني وان في اخوة كتير انت حضرتك مش واخد بالك منهم
لا لا لا. قال يا عمر ناشدتك الله الا تفتني قل له يا اخي بالله عليك ما تضيعنيش سبحان الله لكن عمر هو دلوقتي سعيد يتشوف للصدارة ولا خايف منها
سعيد الان يتشوف ولا خايف؟ خايف من المسئولية وخايف من الصدارة. قاعدة بقى اذا كلف الله كفل اذا كلفك الله كفلك واعانك وازا انت طلبتها وكلت الى نفسك انك قاعد عمال تطلب على فكرة انا وممكن امسك الادارة. انا اللي ممكن اكون انا المدير. انا اللي ممكن اكون كزا
تفرق كتير غير ما الناس نفسها هي اللي تقول لك ايه؟ والله احنا شايفين انت اللي ممكن تمسكها تفرق كتير عمر عارف ان سعيد من اصحاب العقيدة واصحاب العقيدة لابد ان يكونوا قريبين من اماكن التوجيه
جميل الباب ده مهم جدا طيب اللي يجي يقول لي ان سيدنا يوسف طلب رغم ان الكلام ده احنا اتكلمنا فيه كتير قبل كده لكن خلينا نقول طالما ايه ان في ناس عندها الاشكال ده
اول حاجة ان احنا بنقول شرع ما شرع من قبلنا ليس شرعا لنا شرع من قبلنا ليس شرع لنا. الا ان يأتي في شرعنا ما يوافقه ماشي؟ دي القاعدة الاولى ان شرع من قبلنا
ليس شرع لنا ما لم ياتي في شرعنا ما هو موافق له وقد اتى في شرعنا شيء النبي صلى الله عليه وسلم قال لابو موسى لا تطلب الامارة. جميل يبقى ده النقطة الاولى
النقطة التانية انه يوسف كان في مجتمع كله بعيد عن الله ليس مسلم وهو رجل مسلم وهو رجل مسلم فهو يعلم ان مسئول انه ياخد المسئولية في هذا الوقت وفي هذا المكان لا بأس به
جميل رقم تلاتة رقم تلاتة ان يوسف كان يعلم باعلام الله له انه حفيظ عليم وقد ذكر هذا وهذه ليست تزكية للنفس رقم اربعة اللي في وضع وضع مسل يوسف
لو انسان مسل يوسف عنده امكانيات عالية جدا وفي مجتمع بعيد جدا عن ربنا ولا يتقي الله له ان يطلب هذا الامر جميل جدا كده وضحت المسألة لكن ما ناخدش الجملة دي ونظل ندخل بقى في صراع مين اللي يمسك هنا ومين اللي يمسك هنا ومين اللي يمسك هنا والكلام ده
آآ فكرة الانسان يطلب وظيفة لا عادي جدا لا انا اطلب وظيفة لان ده ليست طلب صدارة. انا بقدم فان انا لي ان انا ارفضها وخلاص اترفض لكن ان في واحد يقول لهم انا اللي مسؤول وانا اللي هعمل وانا اللي كزا وقاعد لا واحد بيقدم وهو بقى بيوافقوا ولا ما يوافقوش
فده امر اداري محضي يا عمر ناشدتك الله الا تفتني فغضب غضب عمر طب عمر ليه ممكن يكون غضب ليه ممكن يكون عمر غضب ما رأيكم؟ عمر ممكن يكون ايه اللي خلاه يغضب
قال ويحكم وضعتم هذا الامر في عنقي ثم تخليتم عني انتم جايين ثبتوني في الموضوع ده وتسيبوني والله لا ادعك والله لا ادعك ثم ولاه على حمص وقال الا نفرض لك رزقا؟ يعني نسيب لك راتب خاص
قال وما افعل به يا امير المؤمنين؟ طب اعمل به ايه فان عطائي من بيت المال حقي من بيت المال يزيد عن حاجتي قال له لأ انا معي ما يكفيني واللي انا باخده من
يعني زي ما انت بتاخد ايه؟ من مصلحة تانية. فقال له انا اللي باخده من بيت المال خلاص مكفيني فانا اعمل به ايه؟ عشان اخد على حمص. اخد حاجة زيادة
احنا النهاردة في الاعمال التطوعية احيانا وفي البيئات القرآنية والكلام ده يقول لك ايه انا عندي نص ساعة دوام اضافي انت مش حسبتني عليها وعندي مش عارف ايه في كزا وتلاقي القيم المادية دي بدل انا ما بقولش ان الاداريين والمشرفين يسيبوا الناس ديت لا لابد ان يتقوا الله
يكفوهم ويعطوهم احتياجهم يعني زي ما بنقول ان انا ما ينفعش ادنى ادقق بنقول للمشرفين سدوا الناس احتياجاتهم واتقوا الله فيهم فهنا عمر لما قال له كده هو خلاص وافق ومضى الى حبس. ما هو الا قليل حتى حصلت مشكلة كبيرة جدا
بوفد على امير المؤمنين بعض من يثق بهم من اهل حمص. فقال لهم اكتبوا لي اسماء فقرائكم حتى اسد اح حاجته يقول لهم ايه؟ ادوني الاسماء بتاعة الفقراء عشان ايه
فرفعوا كتابك فاذا به فلان وفلان وسعيد بن عائشة فقال عمر ومن سعيد بن عامر ما هو يقينا مش هيكون ايه ولي حبص فيقول لهم مين سعيد ابن عامر ده
قالوا اميرنا ايه ده اميرنا ده بيبقى احيانا فيه وجبات جاية فبيقول لك وجبة الشيخ الناحية دي يكون مش عارف في هدايا جاية هدية الشيخ الناحية دي ده الامير قال ومن سعيد بن عامر؟ قال اميرنا
سبحان الله محمد كان يقول اللهم اجعل رزق ال محمد قوتا كان لا يأكل الا التمر والماء واحيانا كان بعض الاشياء النبي صلى الله عليه وسلم ازا اتت ياكلها وخلاص
معنى كده ان احنا نسيب اللي في ايدينا ما بنسيبش في ايدينا بس يا جماعة ازا قدر علينا شيء ان نكون لدينا السلاسة والنفسية الهادية خالص اننا نقبلها قال اميركم فقير
عمر لما استغرب بيدن قالوا نعم والله انه لتمر عليه الايام الطوال ولا يوقد في بيته نار يعني ايه نار يعني المطبخ مش شغال. التنور مش شغال. الفرن مش شغال
يعني ما فيش بطاطس باللحمة وما فيش الحاجات دي. بقول لك ما فيش نار فبكى عمر حتى بللت دموعه لحيته شوفوا يا جماعة رقة قلب الصحابة رقيق القلب عمر. عمر اللي هو موقف فارس والروم مع من الضهر مخليهم مش عارفين يعدي عارف يتحرك
ويجي في موقف زي كده يبكي اصل انا اصلا بغضب على طول اصل انا دموعي بعيدة اصل انا قاسي القلب. يا جماعة دي حاجات احنا بنضحك على انفسنا فيها بسبب القسوة اللي جوانا
لكن عمر الشدة بتاعة عمر احنا بعضنا الشديد ماسك شدة عمر. طب ما تمسك قلب عمر وامسك دموع عمر. ما تشوف دموع عمر عاملة ازاي هتشوف قلبه عامل ازاي؟ ما تشوف الليل بتاعه وهو بيقول ان نمت بالليل اضعت حق الله
ما تشوف الحاجات دي ولا احنا نمسك الشدة بتاعة عمر وخلاص؟ خد عمر على ايه لشموليته فسبحان الله فبكى عمر حتى بللت دموع لحيته وكأني ان هو مشفق ومبسوط هم دول رجالتك
ثم عمد الى الف دينار فجعله الى سرة وقال اقرأوا عليه السلام مني وقولوا له بعث اليك امير المؤمنين بهذا المال لتستعين به على قضاء حاجتك فبيقول له اقرأوا السلام مني
وقولوا له بعث اليك امير المؤمنين بهذا المال لنستعي لتستعين به على قضاء حاجتك والله انا انا بحاول ويعلم الله هذا ان انا ما اعلقش على الحاجات كلها. بحاول امشي كده عشان يعني
القصة تخلص بسرعة والوقت ما نزودش عليه جملة جاء الوفد لسعيد وجه معهم السرة فنظر اليها فاذا هي دنانير فجعل يبعدها عنه وهو يقول انتم عارفين يعني ايه ميت دينار
عارفين يعني ايه ميت دينار؟ الدينار اربعة جرام وربع دهب مية في اربعة جرام ربع دهب. يعني احنا بنتكلم تقريبا داخلين في يعني اكتر نص يعني نص كيلو لحاجة بسيطة
شوفوا سبحان الله طب ما ايه رأيكم آآ انا قلت الف دينار معلش مش مية الف دينار ده هنتكلم في اربعة كيلو وربع بشوف اربعة كيلو دهب وربع انا لو مكان سعيد
نتصدق بالربع يا سيدي لأ عشان انا سعيد وليه حمص تصدق بكيلو دهب وتلاتة وربع بقى نشوفوا ايه؟ نشوفوا انه ايه؟ ام سعيد عاوزة ايه يمكن عاوزة بقى نعمل بستان هنا نعمل كمبوند في اخر الحمص كده نخلي الاولاد برضو ايه عشان يتعلقوا ويبقى بردو وعدهم القوة والامانة. يركبوا الخيل
ويرتوا يلعبوا بالسهام عشان برضو يستعدوا للجدال للجهاد. هو فعلا هيستعدوا للجدال فيا سبحان الله ونعمل كده ايه حاجة كده ما بير كده ونجيب لهم هملاجة دابة بنت لابون كده تجري اه ويلعبوا بها وبتاع وياخدوا على الابل
ومش عارف ايه ونجيب لهم شوية خرفان ويبدأوا يتعلموا الدبح والدنيا تمشي ازاي؟ عاوزين جنينة كده يكون فيها ايه؟ الدنيا دي كلها. وهي لله هي لله ال حمص ولا للجاح
المهم جاء الوفد سعيد تعالى يبعدها عنه وهو يقول انا لله وانا اليه راجعون في مصيبة اه يا جماعة المصيبة الحقة هي المصيبة اللي في الدين احنا بنقول الجملة دي امتى
لما واحد بياخد خربوش في ايده في واحد راسه تصدع واحد النتيجة بتاعته يعني شايل مادة ولا اتنين ولا شال مادة يعني نجح وساب الباقي كله المهم هو قال ايه؟ عشان كده يا جماعة الصحابة سيظلوا هم صحابة
واسوأ حاجة ممكن حد يعملها معك ان يقطع وصلتك بينك وبين الصحابة لان هم دول الجسر اللي يوديك على محمد على طول هم يا جماعة الدين ناس اللي احنا بنتكلم فيها دي. يا جماعة دي ناس
في كتاب شف القرآن واخد العظمة ازاي الناس دي منتشرة جدا في القرآن ربنا يطرب القول ويقول رضي الله عنهم ورضوا عنه فشوفوا المعنى ده لازم يدينا انك مستحضره. القرآن يا جماعة مليان احداس خاصة بهم هم. الاية دي نزلت فيه هو والاية دي نزلت في والدته والاية دي نزلت
ادفع عمو والاية دي نزلت في الجامع وهم قاعدين والاية دي نزلت وهم ماشيين مع النبي. حياة مختلفة تماما فعشان كده فان امنوا بمثل ما امنتم به انك دايما تقرأ اعلى الكتب في التزكية انك تقرأ في سير اعلام النبلاء. تقرأ في النبلاء دول
تلاقي قلبك كده بدون دروس تزكية قلبك بيلط السمع هو بيقول ايه؟ انا لله وانا اليه راجعون كما انما نزلت به ايه؟ النازلة ديت. لما حضرت الدنانج هو خايف ان دينه يتباع
ادينه يتباع زي سبحان الله كنت آآ في اخ كده آآ آآ فاتح محل حلاقة. فبيقول لي بيسألني بيقول لي انا دلوقتي بالنسبة للحمة والبقرة فقلت له لازم يكون سنتين قال لي طب سنتين
الا فقال لي يا شيخ لأ انا عاوز الحاجة تبقى انا انا كده خلاص انا كنت عاوزها بقرة بس البقرة اللي هي اصغر من سنتين بتبقى لحمها حلو اللي بعد سنتين بيقولوا تبقى اللحمة تقيلة شوية وكده. قلت له والله بص الحاجات ديت انا مش عميق فيها
المهم قابلته امبارح بقول له عملت ايه فبيقول لي ايه بقى وقل لي انا قلت خلاص هجيب اللي فوق سنتين ايا كان البتاع ايه. بس عاوز اه اتفقت مع مش عارف مع مين هيجيبها لي بطريقة معينة فقلت له انت ليه يا عم اللفة الكبيرة
فيقول لي ايه بقى يقول له اصل انا من الاخر يا شيخ عاوزها تكون عدت سنتين بس لحمتها حلوة فبقول له انت هتفرق معك اللحمة هو بيقول لي اصلا ان هو ما بياخدش الا كيلو ولا اتنين كيلو. قلت له انت مش فارق معك اللحمة؟ قال لي اه مش فارق معي
بس انا عاوز الفقير اللي ياخدها ويجي يدوقها يدعي لي دعوة تحل لي حاجات كتير جدا في حياتي فانا عاوز ااكله لحمة نضيفة يا نهار ابيض انت بتدور على الجمال ودقة اللحمة
وقاعد عمال تدور يقول لي انا لازم اروح اشوف الجزار اللي هيدبح واشوف الاكل اللي بيقدمه. لو الاكل بتاعه مش نضيف ما اخدش منه علوا ليه؟ يقول لي لا انا يا عم الشيخ الحاجة دي بتاعة ربنا. على فكرة يا جماعة ده حلاق
آآ بيقول لي انا دي حاجة ربنا فحاجة ربنا لازم تطلع صح انا لو حاجتي انا هجيب لحمة من اي حتة. قال لي ما انا هشتري لحمة عادي. لكن دي طالعة ربنا لازم اطلعها صح
القصص دي بقى هو كده هو برضه ففي ناس كتير كده زي ما بقول لكم كده ان سعيد ابن عامر دي قلوب فوق وهو يخاف ان الحاجة ديت تفتح معه توديه في حتة
تانية خالص فيقول فلما قال انا لله وانا اليه راجعون فهبت زوجته مزعورة وقالت ما شأنك يا سعيد امات امير المؤمنين ما هي عارفة ان زوجها اما يدخل كده البيت يقول انا لله وانا اليه راجعون. فتقول له ايه؟ خصم منك حاجة النهاردة؟ حد خبط العربية
حد مش عارف ايه حد قال لك كلمة لكن هي عارفة زوجها عم بيبقى متضايق يبقى في حاجة مرتبطة بالاسلام قالت له امات امير المؤمنين طبعا بعض الناس ممكن يحس ان احنا عندنا مبالغة شديدة قوي والله العظيم والله وبالله وتالله لن تفهم وانا هفهم
بكرة اما كلنا ندخل تحت في التربة. كلنا هنفهم ان احنا كنا مبالغين ولا ده كان المفترض هو ده ان احنا ما نعيش الا فيه فقال اماتا بتقول له امات امير المؤمنين؟
قال بل اعظم من ذلك. يا نهار ابيض اعظم الاولين ايه؟ الايد لا اعظم من امير المؤمنين ايه اللي ممكن يكون اعظم ان مسلا المدينة احتلت ما هو خلاص بقى بتقول لي اعظم من ذلك ان في حد من الكبار ارتد مثلا
دي حاجة ضخمة قالت له او اصيب المسلمون في واقعة قال بل اعظم من ذلك لأ بقى انت كده ايه واضح ان الموضوع في حتة تانية خالص وايه اللي ممكن يكون اعظم من ذلك
يا جماعة الجماعة بتعود اهم حاجة احنا اهم حاجة احنا رايقين ملناش دعوة بغيرنا اسمعوا شف بيقول ايه قال دخلت علي الدنيا لتفسد اخرتي وحلت الفتنة في بيتي يقول لها خلاص الدنيا راحت
انا قدامي حاجة ممكن تضيعني. يا جماعة هم كانوا بيتعاملوا. بصوا يا جماعة انت دلوقتي لو داخل البيت كده لقيت واحدة بترن الجرس دليفري مسلا انت طالب بيتزا ولا اي حاجة لقيت واحدة لابسة لبس كاشف جدا جدا وحاجة صعبة
خاص وبتبتسم به كده للمهندس عبدالرحمن احنا بنحب جدا حضرتك وجايبين لك مش دي فتنة داخلة في بيتك صح؟ فانت بتترعب فبتقول ان هو بيشوفها كده برضه هو بيشوف ان الحاجة دي اه ما الحلال وكل حاجة ونعم المال الصالح بتاع بس عم بيبقى حاسس ان ده احتياجه هو احتياجه يعني عاوز ياكل ويشرب الحمد لله بياكل ويشرب واولاده
ومرتاحين وولاده مرتاحين. فاما يلاقي مرة واحدة كده تلاتة اربعة مليون دخلوا عليه انت قلت ما انا هعمل معلق مع والحمد لله وانا ميسور هعمل بهم ايه؟ هيشغلوني ويودوني في حتة معينة وانا ممكن
يعني هو حلال اه بس هو قلقان ليكون ده جسر يوديني في حتة تانية مش هيفهم الكلام ده الا اللي هيدخل قبره او دفن حد قريب ومستوعب الكلام اللي انا بقوله
ليه بقى؟ ليه انا بقول الجملة دي كل شوية؟ لانك انت لما تدخل قبرك مش هتدخل التلاتة مليون معك لكن هتدخل الحاجة اللي انت عملتها بمية جنيه الحاجة اللي انت استفدتها واستثمرتها واستثمرت فيها هي دي اللي هتدخل معك
فربعميت خمسميت سبعميت كيلو دهب اللي برة دول مش داخلين معك. فعشان كده انت هتفهم كلام كويس ونفهم سعيد. طب احنا ما لناش دعوة. احنا بنحكي قصة سعيد. احنا ما لنا ومال القصة ديت. احنا بنحكيها حاجة من الزمان القديم
يقول دخل دخلت علي الدنيا لتفسد اخرتي وحلت الفتنة في بيتي قالت تقول له ايه بقى يا اخي الله يهديك يا اخي انت دايما كده يا اخي والله العزيم انا قلبي شف امال يدق. حرام عليك اللي انت تعمله فينا ده
ايه ده! دي طريقة دية انك تهزر معي ولا تقلش حرام عليك ليه انت بتعمل كده يا سيدي انت ما لكش دعوة مش هي الدنيا اه دخل علي الدنيا. مش هي خليك يا عم سبك من الدنيا هات الدنيا انا انا بموت في الدنيا دي
ما كنتش تبقى مراته يا جماعة ما هو الناس ديت يا جماعة ما هو دول مش هيقعوا في دول مش هي ديت اللي هتكون شايفة دايما يقول لكم ايه؟ خدوا حد
متفق في اهدافك ويدفعك في اهتماماتك قال التخلص منها بس يا جماعة هي لا تدري تفاصيل الدنانير على طول بس هي واخدة على ايه فتنة؟ اه اقلب طب اسمع العرض بقول لك اقلب. يا عم اسمع العرض بس. انت لسه انا بقول لك في عرض جاي لك باقول لك اقفل الباب
ويحك انك انت افتحت لي قال وتعينني او تعينني على ذلك؟ طب انت هتعنيني يعني قالت له نعم اعينك على ذلك قال فاخذ الدنانير فجعلها في سرر. لا يلا كده افتحي كده يلا ما شاء الله. يلا هاتي الشوال وبدأ يرمي الاربعة كيلو
وبدأ يجيب لها سرر كده ويلا بسم الله سم وزعها على الفقراء المسلمين انا بحس انا لو كابتن مراته يعني وانا قاعدة طب ناخد السرتين دول كده على جنب عشان نلاقي صهيب
بكرة يكبر صهيب دلوقتي عنده اربع سنين عشان مستقبله انت عارف صهيب عمال يبقى عنده اربعة وعشرين سنة هيبقى عاوز يتجوز. السرة دي تنفعه اخذ الدنانير فجعلها في سرر ثم وزعها على فقراء المسلمين
ده كان موقف واحد من اللي حصلوا في حمص. هو قال له ما تفتنيش من الاول قال له انا عارف نفسي وانا مش في الدايرة دي في موقف تاني وتالت هيحصل معاه موقف غريب جدا جدا جدا هيحصلو تاني
طب الموقف ده ايه هو ده اللي هنقوله المرة القادمة ان شاء الله. فنسأل الله سبحانه وتعالى ان يحفظنا واياكم. ويتقبل منا ومنكم صالح الاعمال. جزاكم الله خيرا